stanford-oval/wikipedia huggingface dataset:
בריט מרלינג
הערות שוליים

↑  2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
בריט מרלינג, ברשת החברתית פייסבוק
בריט מרלינג, ברשת החברתית אקס (טוויטר)
בריט מרלינג, ברשת החברתית אינסטגרם
בריט מרלינג, במסד הנתונים הקולנועיים IMDb (באנגלית)
בריט מרלינג, באתר AllMovie (באנגלית)
בריט מרלינג, באתר Rotten Tomatoes (באנגלית)
בריט מרלינג, באתר Box Office Mojo (באנגלית)
בריט מרלינג, במסד הנתונים הקולנועיים KinoPoisk (ברוסית)
בריט מרלינג, באתר Last.fm (באנגלית)
בריט מרלינג, באתר AllMusic (באנגלית)
בריט מרלינג, באתר MusicBrainz (באנגלית)
בריט מרלינג, באתר Discogs (באנגלית)
| --- | --- |
בקרת זהויות :  NLI: 987007362278505171  PLWABN: 9810641659405606  BNE: XX5192224  BnF: cb16599730r (data)  GND: 102215656X  ISNI: 0000 0003 5960 5533  LCCN: no2011187506  MusicBrainz: 3d8538fd-a844-458c-9917-5e059fb67048  NTA: 364520035  SUDOC: 162220421  VIAF: 220608299   WorldCat (עם VIAF): 220608299
אריה לייב הלר

| --- | --- |

קצות החושן חלק שני, מהדורה ראשונה, לבוב תקנ"ו
 לידה:  1745 ה'תק"ה קאלוש, גליציה, האיחוד הפולני-ליטאי האיחוד הפולני-ליטאי
 פטירה:  22 בדצמבר 1812 (בגיל 67 בערך) י"ט בטבת ה'תקע"ג סטרי, האימפריה האוסטרית האימפריה האוסטרית
 תקופת הפעילות:  ?–1812 
 חיבוריו:  קצות החושן, שב שמעתתא, אבני מילואים 
 
הרב אריה לייב בן רבי יוסף הכהן הלר (ידוע גם בכינויו הנפוצים על שם ספריו הקצות החושן או בקיצור הקצות, האבני מילואים והשב שמעתתא) (ה'תק"ה, 1745 – י"ט בטבת ה'תקע"ג, 22 בדצמבר 1812), היה רב, פוסק וראש ישיבה. התפרסם בעיקר בספרו הידוע קצות החושן, שהפך לספר יסוד הן בעולם לימוד ההלכה ופסיקתה והן בעולם הישיבות, כספר למדני.
ביוגרפיה

נולד בעיירה קאלוש שבגליציה, וכיהן ברבנות בעיירה רוז'ניאטוב בגליציה. בשנת תקמ"ח (1788) התמנה לרבנות בעיר סטרי, ולימד תלמידים רבים. היה ידוע בחריפותו הרבה.
הרב אריה לייב הכהן הלר היה אחיו של הרב יהודה כהנא הלר מחבר הספר "קונטרס הספיקות". חתנו היה הרב שלמה יהודה רפפורט (שי"ר), לימים מראשי משכילי גליציה ורבה של פראג. נפטר בסטרי שבאוסטריה (כיום באוקראינה) בשנת 1812, בגיל 67 בערך.
ביוגרפיה > ספר קצות החושן

הרב הלר היה עני מרוד ובמאמצים גדולים כתב את ספרו "קצות החושן" בעודו בשנות השלושים לחייו - ביאור חריף ועמוק לשולחן ערוך, חלק חושן משפט. ספר זה השפיע רבות על צורת הלימוד בישיבות, ונכתבו עליו ביאורים וחידושים רבים. חלקו הראשון של הספר נדפס בעיר למברג בשנת תקמ"ח (1788), ועורר רושם רב. החלק השני נדפס שם בתקנ"ו (1796). מאז נדפס הספר פעמים רבות נוספות, ונכתבו עליו מספר פירושים.
ידידו, הרב יעקב לורברבוים, כתב אף הוא חיבור דומה, בשם "נתיבות המשפט", ובו הערות רבות על הספר "קצות החושן". הרב הלר בתשובה כתב ספר "משובב נתיבות" "כי משיב הוא על דברי בעל נתיבות", כלשונו בהקדמתו, והרב לורברבוים חזר והשיב על השגותיו במהדורה מאוחרת של ה"נתיבות".
התייחסותו הרבה של הרב לורברבוים תרמה רבות לפרסום ה"קצות החושן", אך עם זאת, לפי סיפורו של הרב ברוך אפשטיין, ה"קצות" התקבל בחיבה רבה יותר בקהל הלומדים. הרב אפשטיין מספר שבעת פגישה ביניהם שאל הרב לורברבוים את הרב הלר כיצד זכה לכך שספרו יתחבב כל כך על הלומדים. הרב הלר השיב בשאלה, כיצד עורך הוא את ספרו, והרב לורברבוים ענה שבהשכימו בבוקר הוא ממשיך את לימודו מאותו המקום שבו הפסיק אתמול, ומחדש בו את חידושיו. השיב הרב הלר: זהו ההבדל בינינו. אני, כשאני משכים ללמוד, אני חוזר ומעיין במה שכתבתי אתמול, ומחפש מה צריך להוציא מהספר ואיך לתקן ולשפר את סגנונו, וכך נותרים רק החידושים המעולים, והם כתובים בסגנון נהיר.
לפי סיפור אחר, אחיו ר' יהודה הוא זה שקיצר את הספר בצורה משמעותית לפני ההדפסה. כך או כך, בהקדמת הספר הוא מעיד על עצמו שאכן לפני ההדפסה קיצר את הספר והסיר ממנו דברים רבים המופיעים בספר "אורים ותומים" של רבי יהונתן אייבשיץ, שהקדים אותו במעט.
על אף האמור, דברי ה'נתיבות' נתקבלו להלכה יותר מדברי קצות החושן. כמו כן, בספר 'גדול שימושה' (מאת הרב אברהם רמר; עמ' יט) מובא שהרצי"ה קוק ”ציין שהלמדנים היותר מעמיקים העדיפו את "הנתיבות" על "הקצות"”.
ביוגרפיה > ספרים נוספים

מלבד ספרו 'קצות החושן' שכאמור התפרסם על ידו, חיבר הרב הלר את הספר שב שמעתתא (ארמית: שבע סוגיות) - חידושים על שבע סוגיות, אותו החל לכתוב כבר בילדותו, אך פרסמוֹ רק בשלב מאוחר יותר בחייו, בין השאר מהנימוק: ”מאשר יגורתי מפני השגיאה אשר עלֵי נתיב מחקר בני הנעורים ... על כן לא קדמתי להעלותו לבית הדפוס”.
לעת זקנתו חיבר את הפירוש אבני מילואים על שולחן ערוך חלק אבן העזר, שיצא לאור לאחר מותו.
הערות שוליים

↑  "קאלוש", באתר JewishGen (באנגלית)
↑  מקור ברוך, ג, עמ' תרכז-תרכח בשם בעל הצמח צדק שסיפר על כך לרב יחיאל מיכל הלוי אפשטיין. הובא גם בספר הבדיחה והחידוד, חלק ג' פיסקה 2297. על פי נעם סמט בהקדמה לחיבורו "קצות החושן": ראשית הלמדנות – מאפיינים ומגמות (עבודת דוקטור), הערה 79, ייתכן שהמקור לסיפור זה הוא תיאורו של בעל הקצות החושן בהקדמתו, כי מחק מחיבורו קטעים שמצא כי נדפסו כבר בספר "אורים ותומים"
↑  הרב איתן זן בר, עדות חילוני בחופה וקידושין, באתר ספריית אסיף, ‏ה'תשע"ה: ”ידוע שבמחלוקת בין "קצות החושן" לבין "נתיבות המשפט", יד האחרון גוברת להלכה.”
↑  מתוך הקדמת שב־שמעתתא.
| פרשני הטור והשולחן ערוך |
| --- | --- | --- |
| על כל החלקים | באר הגולה • באר היטב • ב"ח • ביאור הגר"א • בית יוסף • דרכי משה • כנסת הגדולה • ברכי יוסף |  |
| על אורח חיים | מגן אברהם • ט"ז • פרי חדש • שערי תשובה • מחצית השקל • שולחן גבוה • מטה יהודה • פתח הדביר • תוספת שבת • מחזיק ברכה • פרי מגדים • משנה ברורה • שתילי זיתים • כף החיים •  מור וקציעה |  |
| על יורה דעה | שפתי כהן • ט"ז • מחצית השקל • פרי חדש • פתחי תשובה • כרתי ופלתי • שלחן גבוה • שבט יהודה • דגול מרבבה • מחזיק ברכה • פרי מגדים • כף החיים • בית הלל • חידושי הרי"ם • ערוגות הבושם |  |
| על אבן העזר | חלקת מחוקק • בית שמואל • פתחי תשובה • בית הלל • חידושי הרי"ם • אבני מילואים |  |
| על חושן משפט | סמ"ע • שפתי כהן • ט"ז • פתחי תשובה • אורים ותומים • נתיבות המשפט • קצות החושן • חידושי הרי"ם |  |
| --- | --- |
בקרת זהויות :  NLI: 987007262530405171  PLWABN: 9810597060505606  GND: 140911650  ISNI: 0000 0001 1035 0950  LCCN: n82094883  NTA: 302339531  SELIBR: 255975  VIAF: 1357832   WorldCat (עם VIAF): 1357832
צבי דינשטיין

צבי דינשטיין ואהרון בן-יוסף
צבי דינשטיין (24 ביולי 1926 - 10 באפריל 2012) היה חבר הכנסת מטעם מפלגת העבודה והמערך וסגן שר בממשלות ישראל.
ביוגרפיה

צבי דינשטיין נולד בתל אביב בשנת 1926. הוא למד בבית הספר התיכוני למסחר ושירת כנוטר במשטרת היישובים העבריים בכפר גלעדי. למד באוניברסיטה העברית בירושלים וב-1947 עבר ללמוד משפטים באוניברסיטת ז'נבה. בינואר 1948 גויס על ידי שאול אביגור לפעולות "ההגנה" באירופה, ובמאי 1948 החל לעסוק בפעילות רכש ולאחר זמן קצר הגיע פנחס ספיר כדי לעמוד בראשה (קשרי העבודה בין דינשטיין לספיר נמשכו שנים רבות). בשנת 1954 קיבל תואר דוקטור מטעם אוניברסיטת ז'נבה. בהמשך הקריירה עבד במשרד האוצר במגוון תפקידים. בין השאר היה מנהל לשכת המענק באוצר וסגן המפקח על מטבע חוץ. באוגוסט 1955 מונה לסמנכ"ל משרד האוצר והחל מ-1 בינואר 1956 היה המפקח על מטבע חוץ, תפקיד בו החזיק עד אמצע שנות ה-60. באמצע שנת 1959 הביע את דעתו שביטול הפיקוח על מטבע חוץ בתנאים הקיימים עלול להיות הרה אסון, אך פעל להקלות במנות קטנות. בינואר 1960, עם הקמת רשות ההשקעות במשרד האוצר, הועמד בראשה, במקביל לתפקידו כמפקח על מטבע חוץ. בתפקידו זה ביקר בארצות הברית ובאירופה כדי לשכנע משקיעים להשקיע בישראל. כן עסק בהכנת תשתית של הטבות למשיכת המשקיעים.
בדצמבר 1962 מונה על ריכוז ענייני הדלק במשרד האוצר. כן עמד בראש ועדה שבחנה את שירותי הטלפון בישראל והמליצה להעבירם לידי חברה שבשלב ראשון יהיו מניותיה בידי הממשלה. להמלצות התנגדו עובדי משרד הדואר, מנכ"ל המשרד, חיים בן מנחם והשר אליהו ששון ולא יושמו (הן יושמו כעבור 22 שנה, עם הקמתה של חברת "בזק"). בינואר 1965 צורף למשלחת שניהלה שיחות עם השוק האירופי המשותף.
לאחר פרישתו של שמעון פרס מתפקיד סגן שר הביטחון, מונה במאי 1965 ליועץ מיוחד לשר הביטחון לוי אשכול לריכוז פעולות הרכש, הפיתוח המדעי והמחקר במשרד.על פי חוקר הגרעין הישראלי, אבנר כהן, בתקופה זו שימש דינשטיין כאחראי גם על תחום הגרעין במשרד הביטחון ופעל לביצוע שינויים מבניים לאיחוד הגופים שעסקו בפיתוח הגרעין הצבאי בארץ. בכך הציב עצמו כיריב של מנכ"ל הרשות לפיתוח אמצעי לחימה דאז, מוניה מרדור. דינשטיין לא צלח בניסיונו להשלים את האיחוד המסגרות, אולם על פי עדויות חוקרים, בתקופת כהונתו בתפקיד הפכה ישראל למעצמה גרעינית
ב-1965 נבחר לכנסת השישית מטעם המערך וב-1969 נבחר בשנית לכנסת השביעית.
כיהן כסגן שר הביטחון עם הקמת הממשלה ה-13, אך התפטר מהתפקיד כאשר משה דיין התמנה לשר הביטחון. ביולי 1967 התמנה לסגן שר האוצר תפקיד בו החזיק עד תום כהונת ממשלות ישראל ה-13 והממשלה ה-14. בתפקידו מונה לאחראי על העניינים הכלכליים של השטחים המוחזקים ועל גיוס השקעות הון בחוץ לארץ. היה מעורב במגעים עם איראן להקמתו של קו צינור אילת-אשקלון.
היה ראש משלחת משרד הביטחון באירופה וכן יו"ר ונשיא המכון הישראלי לנפט ולאנרגיה משנת 1960 ועד לשנת 1989. היה חבר הוועדה לאנרגיה אטומית.
כיהן כיו"ר מועצת המנהלים של הבנק לפיתוח התעשייה בין השנים 1972 ו-1977 והיה הציר הכלכלי של ישראל לארצות צפון-אמריקה במשך כשנתיים, החל משנת 1977.
כן כיהן כיו"ר חברת "ויטה, טית-בית - יצהר", היה בין מייסדי מת"ב וכיהן בה כדירקטור. כיהן כדירקטור גם ב"מרכז בלפור למחקר האנרגיה", בבתי הזיקוק, הפניקס חברה לביטוח, פ.י.ב.י. אחזקות והדר, וכחבר במועצות המנהלים של מכון ויצמן למדע, אוניברסיטת תל אביב והאוניברסיטה העברית. בשנת 1999 רכש תמורת 31 מיליון ש"ח 64% מהחברה הציבורית פיכה פלסט, ושמה הוסב לדורות נכסים. החברה, שבה היה פעיל גם חתנו, גדעון ישפה, ביצעה השקעות שונות, בהן בנכסים בבריטניה, אך הסתבכה כלכלית, ודינשטיין היה נתון לחקירה של רשות ניירות ערך.
רחוב בהרצליה נקרא על שמו של דינשטיין.
משפחתו

דינשטיין היה נשוי לאיה (בתו של ארתור רופין) עד למותה ב-2009. גיסו היה יגאל ידין. אחיו הוא פרופ' יורם דינשטיין, מומחה למשפט בינלאומי, לשעבר נשיא אוניברסיטת תל אביב. דינשטיין נפטר ב-10 באפריל 2012. אמו, ריבה (רבקה) דינשטיין לבית פישלין, ילידת 1904, נפטרה כשנתיים אחריו, בת 110.
בתו היא העיתונאית והסופרת גילי דינשטיין. בשנת 2020 פרסמה את הביוגרפיה של אביה - "הפקיד".
לקריאה נוספת

יובל אליצור, צבי דינשטיין - בשירות המט"ח והנפט, 31 דמויות ממעצבי דור המדינה, הוצאת כרמל, עמודים 153 - 161
גילי דינשטיין, הפקיד: סיפורו הלא ייאמן של צבי דינשטיין, שהניע במשך שנים את גלגלי הביטחון, הכלכלה והאנרגיה של מדינת ישראל, חבל מודיעין: כנרת, זמורה, דביר, 2020
הערות שוליים

↑  אהרן כידן, ד"ר צבי דינשטיין חזר ל"אהבתו הראשונה", מעריב, 26 במאי 1965
↑  עוד לא נקבע גובה המענק, דבר, 15 בדצמבר 1954
↑  מינויים במשרד האוצר, דבר, 26 באוגוסט 1955
↑  צ. דינשטיין מפקח על מטבע חוץ, דבר, 26 בדצמבר 1955
↑  דינשטיין: אין לבטל הפיקוח על המטבע ברמת החיים הקיימת, דבר, 28 ביוני 1959
↑  הממשלה אישרה הקמת רשות ההשקעות, דבר, 25 בינואר 1960
↑  צ. דינשטיין - מפקח ומטפח, דבר, 26 במאי 1960
↑  ד"ר צ. דינשטיין ירכז ענייני הדלק באוצר, דבר, 24 בדצמבר 1962
↑  הומלץ למסור משק הטלפונים לחברה ציבורית, דבר, 28 בינואר 1964
סליחה, טעות במספר, חרות, 3 בפברואר 1964
בן עמי שילוני, רשת הטלפונים לא תועבר לחברה מסחרית, הַבֹּקֶר, 8 במאי 1964
↑  השיחות עם ה"שוק" מתחדשות, דבר, 13 בינואר 1965
↑  דוד ליפקין, צבי חוזר למשרד הבטחון, דבר, 28 במאי 1965
↑  מאמרו של אבנר כהן אודות הפרויקט הגרעיני
↑  מוניה מרדור, רפא"ל - בנתיב המחקר והפיתוח לביטחון ישראל, הוצאת משרד הביטחון, תל אביב, 1981, עמ' 377–409, 497-498
↑  דינשטיין יטפל בעניינים הכלכליים בשטחים המוחזקים, דבר, 24 ביולי 1967
↑  שי שלו, ‏זה נראה כאילו סגן שר האוצר לשעבר הסתבך בבריטניה, באתר גלובס, 3 בינואר 2005
↑  עמית בן-ארויה, פרשת דורות: רשות ניירות ערך העבירה את חומר החקירה לפרקליטות, באתר TheMarker‏, 10 בנובמבר 2009
↑  יצחק דנון, ‏צבי דינשטיין, בעל השליטה ויו"ר הדירקטוריון בחברת דורות, נעצר על ידי הרשות לני"ע, באתר גלובס, 14 ביולי 2005
↑  אמיר הלמר, צבי דינשטיין נחקר אתמול ברשות ני"ע, באתר הארץ, 14 ביולי 2005
↑   תום שגב, "הפקיד" משקף את חלקה המרכזי של תחמנות הישראבלוף בתולדות הציונות, באתר הארץ, 23 ביוני 2020
| --- | --- |
בקרת זהויות :  NLI: 987007321770705171  BnF: cb165890131 (data)  GND: 1186666455  ISNI: 0000 0003 7022 618X  NTA: 14028043X  RERO: 02-A003181794  SUDOC: 160447909  VIAF: 246025538   WorldCat (עם VIAF): 246025538 
ה
קברו של צבי דינשטיין
דמוגרפיה של אתאיזם

דמוגרפיה של אתאיזם היא קשה לבדיקה באופן מדויק, שכן קיימות תפיסות שונות לגבי אתאיזם בין תרבויות ושפות שונות, החל מהיותו תפיסה מרכזית במקומות מסוימים, בעוד באחרים הוא נחשב חסר חשיבות או לא מקובל. במחקרים עולמיים, מספר האנשים חסרי הדת בדרך כלל גבוה ממספר האנשים שאינם מאמינים באלוהות ומספר האנשים שמסכימים עם הצהרות על חוסר אמונה באלוהות בדרך כלל גבוה יותר ממספר האנשים שמגדירים את עצמם כ"אתאיסטים". לדברי הסוציולוג פיל צוקרמן, מספר האנשים שאינם מאמנים באל נע בין 500 ל-750 מיליון איש ברחבי העולם לפי הערכות נרחבות. הערכות אחרות קובעות כי ברחבי העולם קיימים בין 200 ל-240 מיליון אנשים שמגדירים עצמם אתאיסטים, כאשר חלק גדול מהם מגיע מסין ורוסיה. על פי סקירה שבוצעה על ידי הסוציולוגים אריאלה קיסר וג'והם נבארו-ריברה, על מחקרים עולמיים רבים בנושא אתאיזם, ישנם 450 עד 500 מיליון אתאיסטים ואגנוסטים משוכנעים ברחבי העולם (7% מאוכלוסיית העולם), כאשר בסין יש את מרב האתאיסטים בעולם (200 מיליון אתאיסטים משוכנעים).
מתוך האוכלוסייה האתאיסטית והלא-דתית העולמית, 76% מתגוררים באסיה ובאוקיינוס השקט, ואילו השאר מתגוררים באירופה (12%), צפון אמריקה (5%), אמריקה הלטינית והאיים הקריביים (4%), אפריקה שמדרום לסהרה (2%) והמזרח התיכון וצפון אפריקה (פחות מ-1%). שכיחות האתאיזם באפריקה ובדרום אמריקה בדרך כלל עומדת מתחת ל-10%. על פי המחקר העולמי של מרכז המחקר פיו משנת 2012, שנערך בקרב 230 מדינות וטריטוריות, 16% מאוכלוסיית העולם אינם קשורים לדת, ואילו 84% קשורים. יתר על כן, המחקר העולמי ציין כי לרבים מאלה שאינם קשורים לדת, ביניהם אתאיסטים ואגנוסטים, עדיין יש אמונות ופרקטיקות דתיות שונות.
קיימים רישומים היסטוריים בני אלפי שנים של פילוסופיה אתאיסטית. המופעים הראשונים של בתי ספר אתאיסטיים מצויים בהגות ההודית, והיו קיימים עוד מתקופת ההינדואיזם הקדום, הדת העתיקה ביותר בעולם. האתאיזם המערבי שורשיו בפילוסופיה היוונית הקדם-סוקראטית, אך לא הגיח כהשקפת עולם מובהקת עד סוף תקופת הנאורות.
קיימים פערים בין המקורות לגבי האופן בו הדמוגרפיות האתאיסטיות והדתיות משתנות. שאלות להערכת אי-אמונה עשויות לשאול על שלילת האמונה הרווחת, ולאו דווקא על קביעה של אתאיזם חיובי. כמו כן, הגדרה עצמית אינה תואמת את חוסר האמונות של האנשים באופן אוטומטי. למשל, אנשים שרק אינם מאמינים באל, מכל סיבה שהיא, לא בהכרח מגדירים את עצמם כ"אתאיסט/ית". על פי הסקר הבינלאומי של WIN/Gallup משנת 2012, מספר האתאיסטים נמצא בעלייה ברחבי העולם, כאשר הדתיות בדרך כלל נמצאת בירידה. עם זאת, מחקרים גלובליים קודמים אחרים הראו כי האתאיזם ברחבי העולם עשוי להיות בירידה עקב העובדה שבמדינות לא-דתיות שיעורי הילודה הם הנמוכים ביותר בעולם, בעוד במדינות דתיות שיעורי הילודה גבוהים יותר באופן כללי.
מחקרים וסטטיסטיקה > סוגיות מתודולוגיות

קיים קושי לאמוד את מספר האתאיסטים בעולם. מילים כמו "אלוהים" ו"אתאיזם" לעיתים רחוקות מתורגמות בצורה טובה בין תרבויות או שפות, וגם אם כן, יש להן משמעויות משתנות שהופכות את ההשוואות הבין-תרבותיות לרופפות. לכן זה יכול להיות מסובך לצייר גבולות בין אתאיזם, אמונות לא-דתיות ואמונות דתיות ורוחניות נונתאיסטיות. יתר על כן, אתאיסטים עשויים שלא לדווח על עצמם ככאלה, כדי לא לסבול מסטיגמה חברתית, אפליה, ורדיפה במדינות מסוימות.
מכיוון שממשלות מסוימות קידמו את האתאיזם בתוקף ואחרות גינו אותו בתוקף, ייתכן שקיים דיווח-יתר או אי-דיווח על אתאיזם במדינות שונות. הדיוק של כל אמצעי הערכה נתון לוויכוח, שכן יש הזדמנויות לדווח בצורה שגויה (בכוונה או לא) על קטגוריה של אנשים ללא מבנה ארגוני. כמו כן, סקרים רבים בנושא הזדהות דתית מבקשים מאנשים לזהות את עצמם כ"אגנוסטים" או "אתאיסטים" בלבד, דבר שעלול ליצור בלבול, שכן מונחים אלה מתפרשים אחרת, ויש המגדירים את עצמם כאתאיסטים אגנוסטיים. בנוסף, רבים מהסקרים הללו מודדים רק את כמות האנשים שאינם דתיים, ולא את מספר האתאיסטים בפועל, או מקבצים את שניהם יחד. לדוגמה, ישנם מחקרים שמצביעים על כך שהסטטוס הדתי בעל הצמיחה המהירה ביותר בארצות הברית עשוי להיות "ללא דת", אך זאת כאשר קבוצה זו כוללת את כל סוגי האתאיסטים, האגנוסטים והתאיסטים שמגדירים עצמם כך. על פי ספר העובדות העולמי של ה-CIA, אנשים שאינם דתיים מהווים 9.66% מאוכלוסיית העולם, בעוד שחמישית מהם הם אתאיסטים.
חלוקה גאוגרפית > אפריקה > קמרון

סקר TNSRMS Cameroun, שהוזמן על ידי WIN-Gallup International ונערך בין התאריכים 29 באוקטובר 2012 ל-5 בנובמבר 2012, מצא כי 3% מתושבי קמרון הם "אתאיסטים משוכנעים".
חלוקה גאוגרפית > אפריקה > מצרים

בנובמבר 2013 העריך העיתון "אל-סבח" כי עד 3 מיליון (3.57%) מצרים הם אתאיסטים.
חלוקה גאוגרפית > אפריקה > גאנה

סקר TNS RMS Ghana, שהוזמן על ידי WIN-Gallup International ונערך בין התאריכים 7 בנובמבר 2012 ל-22 בנובמבר 2012, מצא כי 0% מתושבי גאנה הם "אתאיסטים משוכנעים".
חלוקה גאוגרפית > אפריקה > קניה

סקר Infinite Insight, שהוזמן על ידי WIN-Gallup International ונערך בנובמבר 2014, מצא כי 2% מתושבי קניה הם "אתאיסטים משוכנעים".
חלוקה גאוגרפית > אפריקה > מרוקו

סקר BJ Group, שהוזמן על ידי WIN-Gallup International ונערך בין התאריכים 8 בנובמבר 2014 ל-19 בנובמבר 2014, מצא כי 1% מתושבי מרוקו הם "אתאיסטים משוכנעים".
חלוקה גאוגרפית > אפריקה > ניגריה

סקר Market Trends International, שהוזמן על ידי WIN-Gallup International ונערך בין התאריכים 13 באוקטובר 2014 ל-9 בנובמבר 2014, מצא כי 2% מתושבי ניגריה הם "אתאיסטים משוכנעים".
חלוקה גאוגרפית > אפריקה > דרום אפריקה

סקר Topline Research Solutions‏ (TRS), שהוזמן על ידי WIN-Gallup International ונערך בין התאריכים 24 בדצמבר 2012 ל-2 בדצמבר 2012, מצא כי 4% מתושבי דרום אפריקה הם "אתאיסטים משוכנעים".
חלוקה גאוגרפית > אפריקה > דרום סודאן

סקר Infinite Insight, שהוזמן על ידי WIN-Gallup International ונערך בין התאריכים 5 בנובמבר 2012 ל-6 בדצמבר 2012, מצא כי 6% מתושבי דרום סודאן הם "אתאיסטים משוכנעים".
חלוקה גאוגרפית > אפריקה > תוניסיה

סקר Emrhod International, שהוזמן על ידי WIN-Gallup International ונערך בין התאריכים 24 בנובמבר 2012 ל-2 בדצמבר 2012, מצא כי 0% מתושבי תוניסיה הם "אתאיסטים משוכנעים".
חלוקה גאוגרפית > אסיה > אפגניסטן

סקר ACSOR-Surveys, שהוזמן על ידי WIN-Gallup International ונערך בין התאריכים 1 בנובמבר 2014 ל-10 בנובמבר 2014, מצא כי 0.33% מתושבי אפגניסטן הם "אתאיסטים משוכנעים".
חלוקה גאוגרפית > אסיה > ארמניה

סקר MPG LLC‏ (Marketing Professional Group), שהוזמן על ידי WIN-Gallup International ונערך בנובמבר 2014, מצא כי 2% מתושבי ארמניה הם "אתאיסטים משוכנעים".
חלוקה גאוגרפית > אסיה > אזרבייג'ן

סקר קבוצת המחקר והייעוץ של SIAR, שהוזמן על ידי WIN-Gallup International ונערך בין התאריכים 16 באוקטובר 2014 ל-12 בנובמבר 2014, מצא כי 0.1% מתושבי אזרבייג'ן הם "אתאיסטים משוכנעים".
חלוקה גאוגרפית > אסיה > בנגלדש

סקר SRGB‏ (SRG Bangladesh Limited), שהוזמן על ידי WIN-Gallup International ונערך בין התאריכים 5 בנובמבר 2014 ל-25 בנובמבר 2014, מצא כי 0.4% מתושבי בנגלדש הם "אתאיסטים משוכנעים".
חלוקה גאוגרפית > אסיה > גאורגיה

סקר GORBI‏ (Georgian Opinion Research Business International), שהוזמן על ידי WIN-Gallup International ונערך בין התאריכים 15 באוקטובר 2014 ל-15 בנובמבר 2014, מצא כי 1% מתושבי גרוזיה הם "אתאיסטים משוכנעים".
חלוקה גאוגרפית > אסיה > הודו

סקר DataPrompt International, שהוזמן על ידי WIN-Gallup International ונערך בין התאריכים 20 באוקטובר 2014 ל-14 בנובמבר 2014, מצא כי פחות מ-3% מתושבי הודו הם "אתאיסטים משוכנעים".
חלוקה גאוגרפית > אסיה > אינדונזיה

סקר Deka, שהוזמן על ידי WIN-Gallup International ונערך בין התאריכים 15 באוקטובר 2014 ל-5 בנובמבר 2014, מצא כי 0.19% מתושבי אינדונזיה הם "אתאיסטים משוכנעים".
חלוקה גאוגרפית > אסיה > איראן

על פי סקר שערך ארגון Gamaan‏ (2020), 8.8% מהאיראנים עצמם מגדירים את עצמם כאתאיסטים.
חלוקה גאוגרפית > אסיה > עיראק

סקר IIACSS, שהוזמן על ידי WIN-Gallup International ונערך בין התאריכים 20 בנובמבר 2012 ל-2 בדצמבר 2012, מצא כי 0% מתושבי עיראק הם "אתאיסטים משוכנעים".
חלוקה גאוגרפית > אסיה > ישראל

סקר מאגר מוחות, שהוזמן על ידי WIN-Gallup International ונערך בנובמבר 2014, מצא כי 8% מתושבי ישראל הם "אתאיסטים משוכנעים".
חלוקה גאוגרפית > אסיה > יפן

סקר NRC (מרכז המחקר של ניפון), שהוזמן על ידי WIN-Gallup International ונערך בין התאריכים 31 באוקטובר 2014 ל-12 בנובמבר 2014, מצא כי 32% מתושבי יפן הם "אתאיסטים משוכנעים".
חלוקה גאוגרפית > אסיה > ירדן

על פי אינגלהרט ואח' (2004), פחות מ-1% מתושבי ירדן אינם מאמינים באלוהים.
חלוקה גאוגרפית > אסיה > קזחסטן

סקר של רומיר, שהוזמן על ידי WIN-Gallup International ונערך בין התאריכים 23 באוקטובר 2014 ל-30 באוקטובר 2014, מצא כי 8% מתושבי קזחסטן הם "אתאיסטים משוכנעים".
חלוקה גאוגרפית > אסיה > קירגיזסטן

על פי פרואס (2004), 7% מתושבי קירגיזסטן הם אתאיסטים.
חלוקה גאוגרפית > אסיה > לבנון

סקר REACH (בית המחקר והייעוץ), שהוזמן על ידי WIN-Gallup International ונערך בין התאריכים 17 באוקטובר 2014 ל-5 בנובמבר 2014, מצא כי 2% מתושבי לבנון הם "אתאיסטים משוכנעים".
חלוקה גאוגרפית > אסיה > מלזיה

סקר TNS Malaysia, שהוזמן על ידי WIN-Gallup International ונערך בין התאריכים 27 באוקטובר 2014 ל-15 בנובמבר 2014, מצא כי 3% מתושבי מלזיה הם "אתאיסטים משוכנעים".
חלוקה גאוגרפית > אסיה > מונגוליה

על פי בארט ואח' (2001), 9% מתושבי מונגוליה הם אתאיסטים.
חלוקה גאוגרפית > אסיה > צפון קוריאה

על פי בארט ואח' (2001), 15% מהצפון קוריאנים הם אתאיסטים.
חלוקה גאוגרפית > אסיה > פקיסטן

סקר Gallup Pakistan, שהוזמן על ידי WIN-Gallup International ונערך בין התאריכים 2 באוקטובר 2014 ל-12 באוקטובר 2014, מצא כי 1% מתושבי פקיסטן הם "אתאיסטים משוכנעים".
חלוקה גאוגרפית > אסיה > הרשות הפלסטינית

סקר המרכז הפלסטיני לדעת הקהל (PCPO), שהוזמן על ידי WIN-Gallup International ונערך בין התאריכים 2 בנובמבר 2014 ל-12 בנובמבר 2014, מצא כי 1% מתושבי הרשות הפלסטינית הם "אתאיסטים משוכנעים".
חלוקה גאוגרפית > אסיה > סין

סקר WisdomAsia, שהוזמן על ידי WIN-Gallup International ונערך בין התאריכים 1 בנובמבר 2014 ל-15 בנובמבר 2014, מצא כי 61% מתושבי הרפובליקה העממית של סין הם "אתאיסטים משוכנעים".
חלוקה גאוגרפית > אסיה > סין > הונג קונג

סקר CSG, שהוזמן על ידי WIN-Gallup International ונערך בין התאריכים 27 באוקטובר 2014 ל-16 בנובמבר 2014, מצא כי 34% מתושבי הונג קונג הם "אתאיסטים משוכנעים".
חלוקה גאוגרפית > אסיה > הפיליפינים

סקר PSRC‏ (Philippines Survey & Research Center Inc.), שהוזמן על ידי WIN-Gallup International ונערך בין התאריכים 9 באוקטובר 2014 ל-12 בנובמבר 2014 מצא כי 20% מתושבי הפיליפינים הם "אתאיסטים משוכנעים".
חלוקה גאוגרפית > אסיה > טאיוואן

על פי אינגלהרט ואח' (2004), 14% מתושבי טאיוואן אינם מאמינים באלוהים.
חלוקה גאוגרפית > אסיה > ערב הסעודית

סקר PARC (מרכז המחקר הפאן הערבי), שהוזמן על ידי WIN-Gallup International ונערך בנובמבר 2011, מצא כי 5% מתושבי סעודיה הם "אתאיסטים משוכנעים".
חלוקה גאוגרפית > אסיה > סינגפור

על פי אינגלהרט ואח' (2004), 13% מאלו בסינגפור אינם מאמינים באלוהים.
חלוקה גאוגרפית > אסיה > דרום קוריאה

סקר Be Research‏ (Index Kosova), שהוזמן על ידי WIN-Gallup International ונערך בין התאריכים 1 בנובמבר 2014 ל-7 בנובמבר 2014, מצא כי 6% מתושבי דרום קוריאה הם "אתאיסטים משוכנעים".
חלוקה גאוגרפית > אסיה > טג'יקיסטן

על פי פרואס (2004), 2% מתושבי טג'יקיסטן הם אתאיסטים.
חלוקה גאוגרפית > אסיה > תאילנד

סקר Infosearch, שהוזמן על ידי WIN-Gallup International ונערך בין התאריכים 12 באוקטובר 2014 ל-13 בנובמבר 2014, מצא כי 1% מתושבי תאילנד הם "אתאיסטים משוכנעים".
חלוקה גאוגרפית > אסיה > טורקיה

| שנה | אתאיסטים בטורקיה |
| --- | --- |
2010: 2.3%
2011: 2.1%
2012: 2.2%
2013: 2.2%
2014: 2.5%
2015: 2.9%
על פי KONDA מחקר וייעוץ, אחוז האתאיסטים בטורקיה הושלש בתוך עשר שנים והגיע מ-1% בשנת 2008, ל-3% בשנת 2018.
חלוקה גאוגרפית > אסיה > טורקמניסטן

על פי פרואס (2004), 2% מתושבי טורקמניסטן הם אתאיסטים.
חלוקה גאוגרפית > אסיה > אוזבקיסטן

סקר של רומיר, שהוזמן על ידי WIN-Gallup International ונערך בין התאריכים 16 בנובמבר 2012 ל-6 בדצמבר 2012, מצא כי 2% מתושבי אוזבקיסטן הם "אתאיסטים משוכנעים".
חלוקה גאוגרפית > אסיה > וייטנאם

סקר Indochina Research, שהוזמן על ידי WIN-Gallup International ונערך בין התאריכים 17 באוקטובר 2014, ל-31 באוקטובר 2014, מצא כי 13% מתושבי וייטנאם הם "אתאיסטים משוכנעים".
חלוקה גאוגרפית > אירופה > אלבניה

על פי מפקד האוכלוסין האלבני לשנת 2011, נמצא כי 2.5% מתושבי אלבניה הם אתאיסטים.
חלוקה גאוגרפית > אירופה > אוסטריה

סקר מכון גאלופ האוסטרי, שהוזמן על ידי WIN-Gallup International ונערך בנובמבר 2014, מצא כי 13% מתושבי אוסטריה הם "אתאיסטים משוכנעים".
חלוקה גאוגרפית > אירופה > בלארוס

סקר של מרכז המחקר פיו, שנערך מיוני 2015 עד יולי 2016, מצא כי 2% מתושבי בלארוס הם אתאיסטים, בעוד 9% הצהירו כי הם "לא מאמינים באלוהים".
חלוקה גאוגרפית > אירופה > בלגיה

סקר iVOX bvba, שהוזמן על ידי WIN-Gallup International ונערך בין התאריכים 28 באוקטובר 2014 ל-18 בנובמבר 2014, מצא כי 18% מתושבי בלגיה הם "אתאיסטים משוכנעים".
חלוקה גאוגרפית > אירופה > בוסניה והרצגובינה

סקר של מרכז המחקר פיו, שנערך מיוני 2015 עד יולי 2016, מצא כי 2% מתושבי בוסניה והרצגובינה הם אתאיסטים, ואילו 4% הצהירו כי הם "לא מאמינים באלוהים".